b'\n_START_ARTICLE_\nVytautas Andrejaitis\n_START_SECTION_\nBiografija\n_START_PARAGRAPH_\nMok\xc4\x97si Akmen\xc4\x97s vidurin\xc4\x97je mokykloje, 1959\xc2\xa0m. baig\xc4\x97 Kauno politechnikos instituto Hidrotechnikos fakultet\xc4\x85, specialyb\xc4\x97\xc2\xa0\xe2\x80\x93 statybos in\xc5\xbeinierius._NEWLINE_1958\xc2\xa0m. studijuodamas prad\xc4\x97jo dirbti laikra\xc5\xa1\xc4\x8dio \xe2\x80\x9eKauno tiesa\xe2\x80\x9c redakcijoje, pramon\xc4\x97s, statybos ir transporto skyriaus ved\xc4\x97jas. Nuo 1962\xc2\xa0m. Eltos korespondentas Kaune, nuo 1968\xc2\xa0m. Lietuvos radijo ir televizijos komiteto televizijos transliacij\xc5\xb3 grup\xc4\x97s Kaune vyresnysis redaktorius, nuo 1974\xc2\xa0m. RTV Kauno vyriausiosios redakcijos vyr. redaktoriaus pavaduotojas, 1991\xe2\x80\x931997\xc2\xa0m. vyresnysis redaktorius._NEWLINE_Reng\xc4\x97 laidas visuomenin\xc4\x97mis ir ekonomin\xc4\x97mis temomis; informacin\xc4\x97s publicistin\xc4\x97s laidos: \xe2\x80\x9eSavait\xc4\x97s aidai\xe2\x80\x9c ir \xe2\x80\x9eSekmadienio ryt\xc4\x85\xe2\x80\x9c, rengtos kartu su kitais Kauno \xc5\xbeurnalistais; laid\xc5\xb3 ciklas ir dokumentinis filmas \xe2\x80\x9ePalangos Juz\xc4\x97s keliais,\xe2\x80\x9c ciklas \xe2\x80\x9ePrie gimtin\xc4\x97s slenks\xc4\x8dio\xe2\x80\x9c ir kt. _NEWLINE_Nuo 1958\xc2\xa0m. Lietuvos \xc5\xbeurnalist\xc5\xb3 s\xc4\x85jungos narys. 2004\xc2\xa0m. \xc5\xbeurnalistikos senjor\xc5\xb3 klubo \xe2\x80\x9eMES\xe2\x80\x9c iniciatorius ir pirmasis vadovas. Palaidotas Petra\xc5\xa1i\xc5\xabn\xc5\xb3 kapin\xc4\x97se.'